Forslag til EUROPA-PARLAMENTETS OG RÅDETS DIREKTIV om ændring af Rådets direktiv 64/432/EØF for så vidt angår edb-databaser, som udgør en del af overvågningsnetværket i medlemsstaterne /* KOM/2011/0524 endelig - 2011/0228 (COD) */





BEGRUNDELSE Forslaget til Europa-Parlamentets og Rådets forordning om ændring af forordning (EF) nr. 1760/2000 for så vidt angår elektronisk identifikation af kvæg og om at lade bestemmelserne om den frivillige mærkningsordning for oksekød udgå gør det nødvendigt at ændre Rådets direktiv 64/432/EØF i overensstemmelse hermed for så vidt angår edb-databaser, som udgør en del af overvågningsnetværket i medlemsstaterne. Elementerne i de edb-databaser, der er fastsat i direktiv 64/432/EØF, har hidtil ikke omfattet nogen henvisning til elektronisk identifikation. Rådets direktiv 64/432/EØF bør for så vidt angår edb-databaser, som udgør en del af overvågningsnetværket i medlemsstaterne, derfor ændres under hensyntagen til forslaget til Europa-Parlamentets og Rådets forordning om ændring af forordning (EF) nr. 1760/2000 for så vidt angår elektronisk identifikation af kvæg og om at lade bestemmelserne om den frivillige mærkningsordning for oksekød udgå. På dette grundlag fremsættes de to forslag under samme lovgivningspakke. Dette forslag til Europa-Parlamentets og Rådets direktiv har ingen finansielle konsekvenser for EU-budgettet. Direktiv 64/432/EØF bør derfor ændres i overensstemmelse hermed. 2011/0228 (COD) Forslag til EUROPA-PARLAMENTETS OG RÅDETS DIREKTIV om ændring af Rådets direktiv 64/432/EØF for så vidt angår edb-databaser, som udgør en del af overvågningsnetværket i medlemsstaterne EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, stk. 2, under henvisning til forslag fra Europa-Kommissionen, efter fremsendelse af udkast til lovgivningsmæssig retsakt til de nationale parlamenter, under henvisning til udtalelse fra Det Europæiske Økonomiske og Sociale Udvalg[1], efter den almindelige lovgivningsprocedure og ud fra følgende betragtninger: (1) Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin[2] finder anvendelse på handel inden for Unionen med kvæg og svin. I henhold til nævnte direktiv kan den kompetente myndighed i en medlemsstat indføre et overvågningsnetværk. Sådanne netværk omfatter en elektronisk database, der som minimum skal indeholde en række elementer, der er fastsat i direktiv 64/432/EØF, bl.a. identifikationskoden for hvert enkelt dyr. (2) Ved Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter[3] er der fastsat bestemmelser om anvendelse af elektronisk identifikation af kvæg. (3) Elementerne i de edb-databaser, der er fastsat i direktiv 64/432/EØF, omfatter ikke nogen henvisning til elektronisk identifikation. (4) Af hensyn til sammenhængen i EU-lovgivningen bør sådanne elementer indsættes i listen over elementer, som skal indgå i de edb-databaser, der er fastsat i direktiv 64/432/EØF. (5) Direktiv 64/432/EØF bør derfor ændres i overensstemmelse hermed — VEDTAGET DETTE DIREKTIV: Artikel 1 Artikel 14, stk. 3, litra C, nr. 1), i direktiv 64/432/EØF affattes således: "1) For hvert enkelt dyr: – den entydige identifikationskode – fødselsdato – køn – race eller farve – moderens identifikationskode eller, hvis der er tale om et dyr, der er indført fra et tredjeland, den entydige identifikationskode på den individuelle identifikation, det har fået af bestemmelsesmedlemsstaten i overensstemmelse med forordning (EF) nr. 1760/2000 – identifikationsnummer for den bedrift, hvor dyret er født – identifikationsnumre for alle de bedrifter, hvor dyret har været, og datoerne for hver enkelt transport – dato for død eller slagtning – type elektronisk identifikator, hvis en sådan anvendes på dyret." Artikel 2 1. Medlemsstaterne vedtager og offentliggør senest den [**] de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser med en sammenligningstabel, som viser sammenhængen mellem de pågældende love og bestemmelser og dette direktiv. De anvender disse love og bestemmelser fra den […]. Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne. 2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv. Artikel 3 Dette direktiv træder i kraft på tyvendedagen efter offentliggørelsen i Den Europæiske Unions Tidende. Artikel 4 Dette direktiv er rettet til medlemsstaterne. Udfærdiget i Bruxelles, den [...]. På Europa-Parlamentets vegne På Rådets vegne Formand Formand [1] EUT C […] af […], s. […]. [2] EFT 121 af 29.7.1964, s. 1977/64. [3] EFT L 204 af 11.8.2000, s. 1.